רמדי

רוס פילר (באנגלית: Ross Filler; נולד ב-1972), ידוע בשם הבמה רמדי (Remedy), הוא ראפר ומפיק מוזיקלי יהודי-אמריקאי.

קורות חייו 
נולד וגדל בסטטן איילנד בניו יורק למשפחה יהודית. סבו וסבתו ניצולי שואה, דודו הגדול נורה בגבו ומשפחתו נהרגה במחנות הריכוז על ידי הנאצים.

בשנת 2001 הוציא רמדי את אלבום הבכורה שלו, The Genuine Article. האלבום קיבל לביקורות חיוביות וזכה להצלחה רבה במצעדי הבילבורד, תוך שהגיע למקום ה-130 בבילבורד 200, למקום ה-30 במצעד אלבומי ה-R&B/היפ-הופ ולמקום החמישי במצעד האלבומים העצמאים.

בנובמבר 2003 הוציא את אלבומו השני, Code Red. באלבום נכלל השיר "Muslim and a Jew", שמדבר על הסכסוך הישראלי-פלסטיני.

בשנת 2004 התארח באלבומה של משפחת תאקט, "אולסטארז", בשיר "I Like It" לצידם של סאבלימינל ואילן בבילון. בשנת 2006 התארח בשירו של הזמר הישראלי צ'ולו "שורפים ת'עיר" מתוך האלבום "תבלין ישן" לצד סילברדון.

בשנת 2010 הוציא את המיקסטייפ It All Comes Down to This. המיקסטייפ הופק על ידי רמדי עצמו בשיתוף חבר ההרכב וו טאנג קלאן ריזה.

בנובמבר 2021 הוציאו את האלבום "Remedy Meets Wu-Tang”.

קישורים חיצוניים

הערות שוליים 

ראפרים אמריקאים
ראפרים יהודים
מפיקים מוזיקליים יהודים אמריקאים
מפיקי היפ הופ יהודים
מפיקי היפ הופ אמריקאים
אמריקאים שנולדו ב-1972